пазара на Съюза с произход от КНР, се считат за сходни по смисъла на член 1, параграф 4 от основния регламент.
 В. ВЕРОЯТНОСТ ЗА ПРОДЪЛЖАВАНЕ ИЛИ ПОВТАРЯНЕ НА ДЪМПИНГА
 1. Предварителни бележки
 (25)
 В съответствие с член 11, параграф 2 от основния регламент беше разгледан въпросът, дали има вероятност дъмпингът да продължи или да се повтори при евентуално изтичане на срока на действащите мерки.
 (26)
 Оказваното в рамките на настоящата процедура съдействие беше слабо още от момента на започването ѝ. Както е посочено в съображение 14, само трима китайски производители подадоха попълнен въпросник и в началото изявиха желание да съдействат. Само две от трите дружества обявиха износ за Съюза на разглеждания продукт по време на РПП, като заедно делът им представлява по-малко от 10 % от общия износ на разглеждания продукт за Съюза.
 (27)
 Бяха извършени проверки на място в помещенията на двете дружества, обявили продажби за износ за Съюза. За едно от тях обаче не бе възможно да бъде проверена информацията, попълнена като отговор във въпросника, тъй като дружеството не представи документи в подкрепа на предоставените от него данни. Второто дружество оказа съдействие в задоволителна степен, но неговият износ за Съюза по време на РПП представлява по-малко от 5 % от общия износ на разглеждания продукт от КНР за Съюза.
 (28)
 Въз основа на гореизложеното китайските органи и трите дружества бяха уведомени за възможността да бъде приложен член 18 от основния регламент поради ниската степен на съдействие от страна на производителите износители и им бе предоставена възможност да представят своите коментари. Комисията не получи коментари в отговор на това съобщение. Следователно заключенията изложени по-долу относно вероятността за продължаване или повтаряне на дъмпинга се основават на наличните факти в съответствие с член 18 от основния регламент, а именно на търговската статистика и на предоставените от заинтересованите страни документи, включително подаденото искане.
 2. Китайски дъмпингов внос по време на РПП
 2.1. Държава аналог
 (29)
 В известието за започване на преразглеждане бе предвидено Мексико да послужи като държава аналог с цел определяне на нормалната стойност за КНР. Заинтересованите страни бяха приканени да изразят становището си относно целесъобразността на този избор.
 (30)
 В становището си за това доколко изборът на Мексико като държава аналог е уместен, една от страните изрази мнение, че цените на велосипедите на вътрешния пазар в Мексико не са надеждни и не са подходящи за целите на разследването. Като алтернатива бе предложена Индия. Това предложение обаче не бе надлежно обосновано и бе отхвърлено.
 (31)
 При предишни разследвания Мексико е използвано като държава аналог и не бяха установени нови или различни обстоятелства, които да налагат промяна в тази връзка. Характеристиките на мексиканския пазар по отношение на разглеждания продукт, броя на стопанските субекти, вътрешната конкуренция, както и особеностите на производствения процес потвърждават, че Мексико все още е целесъобразен избор на държава аналог.
 (32)
 Въпросници бяха изпратени на три мексикански дружества. Само едно от трите дружества пожела да съдейства и предостави попълнен въпросник.
 2.2. Нормална стойност
 (33)
 Средната нормална стойност бе определена въз основа на продажните цени на вътрешния пазар на държавата аналог